PROCES- VERBAL

Incheiat azi 30.04.2025 cu ocazia Ședinței a Consiliului Local Bârna la convocarea primarului cu următoarea

ORDINE DE ZI

1. Proiect de hotărâre privind aprobarea rectificării bugetului local pe anul 2025.
2. Proiect de hotărâre privind aprobarea primirii fără plată a Autobuzului M3 marca BMC din gestiunea U.A.T.Oraș Ciacova în gestiunea U.A.T.Comuna Bârna.

3.Proiect de hotărâre privind aprobarea rezilierii unor contracte de închiriere pășune încheiate cu deținători de animale ca urmare a cererilor depuse de către aceștia la Comune Bârna .

4.Proiect de hotărâre privind aprobarea modificării listei de investiții la Comuna Bârna.

5. Proiect de hotărâre privind modificarea Planului anual de achiziții publice PAAP pe anul 2025 la Primăria Bârna.

6.Diverse.

La ședință au participat 8 consilieri din în funcție , iar d-nu Ușcicu Andrei-Adrian a fost contactat prin milloace electronice.

Președinte de ședință a fost ales conform Regulamentului și Ordinii alfabetice d-nu Longa Ioan. S-a prezentat Procesul-Verbal al sedinței anterioare, nefiind nimic de adăugat sau modificat a fost aprobat în unanimitate .

D-nu președinte de ședință prezintă Ordinea de zi din convocator și o supune la vot fiind votată în unanimitate de voturi.

La punctual 1 de pe Ordinea de zi privind aprobarea rectificării bugetului local pe anul 2025 varianta I, s-a prezentat raportul compartimentului de resort nr.1747 din data de 28.04.2025 întocmit de d-na Bejinar Cristina-Elena prin care propune rectificarea bugetului local în urma sumelor primite de la Ministerul Dezvoltării Lucrărilor publice și Administrație la proiectul intitulat ,, Realizare Sistem de monitorizare și supraveghere Video în Comuna Bârna, județul Timiș,,.Bugetul a fost rectificat în regim de urgență prin Dispoziția primarului nr.42 din data de 28.04.2025 cu suma de **590.640** lei . S-a supus la vot proiectul de hotărâre fiind votat în unanimitate de voturi.

La punctul 2 de pe Ordinea de zi privind aprobarea primirii fără plată a Autobuzului M3 marca BMC din gestiunea U.A.T.Oraș Ciacova în gestiunea U.A.T.Comuna, s-a prezentat Procesul-Verbal de predare-primire nr.1509 din data de 10.04.2025 încheiat între UAT Oraș Ciacova și UAT Comuna Bârna , HCL Oraș Ciacova nr.36 din data de 27.03.2025, raportul compartimentului de resort nr.1827 din data de 30.04.2025 întocmit de Secretarul General al UAT Bârna Toma Livia, s-a supus la vot și s-a aprobat cu unanimitate de voturi aprobarea primirii fără plată a Autobuzului M3 marca BMC din gestiunea U.A.T.Oraș Ciacova în gestiunea U.A.T.Comuna Bârna.

La punctul 3 de pe Ordinea de zi privind aprobarea rezilierii unor contracte de închiriere pășune încheiate cu deținători de animale ca urmare a cererilor depuse de către aceștia la Comune Bârna , s-au prezentat cererile de reziliere , tot la acest punct s-a discutat și cererile noi depuse pentru închiriere pășune. Cererile de reziliere sunt următoarele : cererea d-lui Melneciuc Dumitru din Pogănești nr. 75, cererea d-nei Cuth Ecaterina din Pogănești nr.24, cererea d-lui Bustescu Adrian-Iosif din Pogănești nr. 8, cererea d-lui Bilici Petru din Sărăzani , cererea d-lui Petran Sînzian din Botești nr.47. Cererile de acordare pășune sunt următoarele: Hanțig Ștefan Bârna nr.65 solicită 7 ha pășune, Cuth Irina Pogănești strada Salcâmului nr.16 solicită 2 ha pășune, Bostescu Ovidiu-Achim Pogănești solicită suplimentarea suprefeței cu încă 6 ha pășune, d-na Szmecskas Maria din Pogănești nr.28 a solicită 3 ha pășune , d-na Medelean Silvia din Pogănești solicită modificarea amplasamentului pentru suprafața de 1 ha pășune pentru a fi mai aproape de casă. S-a supus la vot proiectul de hotărâre fiind votat în unanimitate de voturi. Tot la acest punct s-au prezentat și cererile d-lor Podobea Sergiu și Podobea Ileana din Pogănești nr. 18 prin care solicită rezilierea contractelor de închiriere pășune înainte de termen pentru suprafața de cca 60 ha deoarece au vândut animalele. Cererile dânșilor au fost amânate deoarece predare pășuni/terenului trebuie să se efectueze printr-un process- verbal de predare-primire. Secretarul primăriei a prezentat un referat în acest sens prin care solicită ca terenul să fie predat cel puțin în condițiile în care a fost primit, deoarece familia Podobea de cca 15 ani de zile a beneficiat de subvenție de la Agenția de Plăți pentru pășunea închiriată și nu a investit nimic în întreținerea ei.

La punctual 4 de pe ordinea de zi privind modificarea listei de investiție care a fost anexă la Hotărârea nr.14 de aprobare a bugetului local pe anul 2025, s-a prezentat raportul compartimentului de resort nr. 1845 din data de 30.04.2025 întocmit de d-na Bejinar Cristina - Elena prin care propune această modificare. S-a m-ai prezentat și Raportul d-lui Todoroni Adrian-Petru - administrator public la UAT Comuna Bârna prin care propune necesitatea achiziționării de mijloace de transport electrice la primărie. S-a supus la Vot proiectul de hotărâre fiind votat în unanimitate de voturi.

La punctul 5 de pe Ordinea de zi privind modificarea Planului anual de achiziții publice PAAP pe anul 2025 la Primăria Bârna, s-a prezentat Raportul compartimetului de resort cu nr.1828 din data de 30.04.2025 întocmit de d-na Irinescu Florinela- responsabil cu achizițiile publice la Primăria Bârna prin care propune modificare programului anual de achiziții publice cu adăugarea poziției 47 – achiziție autovehicole de transport rutier nepoluante și eficiente din punct de vedere energetic prin accesarea programului Rabla 2025-2030 . S-a supus la vot proiectul de hotărâre și s-a aprobat în unanimitate de voturi.

Cele 3 comisii de specialitate din cadrul Consiliului local Bârna au prezentat rapoarte cu avizele date cu ocazia ședințelor în cadrul Comisiilor de specialitate unde au discutat punctele de pe Ordinea de zi și si-au dat avizul favorabil.

In continuare s-a trecut la Diverse:

D-nu Consilier Pandurescu Gheorghe propune luarea de măsuri pentru executarea șanțurilor, gardurilor în localitatea Botinești, Sărăzani și Jurești la familia Roșoga. Nemafiind alte probleme ședința s-a încheiat în această ședință s-au adoptat 5 hotărâri de la numărul 18 la numărul 22/2025.

**PREȘEDINTE DE ȘEDINȚĂ CONTRASEMNEAZĂ**

**LONGA IOAN SECRETAR**

**TOMA LIVIA**